paragraph_text: Šime Raunig, od milja zvan "Šimunica", bio je nevjerojatno svestran sportski entuzijast. Osim što je ovjenčan besmrtnošću zbog toga što je postigao prvi pogodak za Hajduk, on je ujedno bio i jedan od pionira splitskog veslanja, prvi predsjednik sportskog kluba "Lubin" (današnje "Zente"), te organizator prvih sportskih natjecanja na Bačvicama. Interesantno, njegova supruga Vanda bila je jedna od osnivačica hazene u Splitu. Hazena se igrala na dijelu Hajdukova terena, takozvanom "garbuncinu".